Agloporīts

Agloporīts ir ugunsdrošs būvmateriāls, ko iegūst, apdedzinot mitrus mālus ar samaltu akmeņogļu piedevu.L. Popovs. Būvmateriāli un būvizstrādājumi. Pēc tam to granulē un 25—45 minūtes saķepina (t.s. aglomerācija). Pēc atdzesēšanas to atkal sadrupina un šķiro pa frakcijām pēc šķembu izmēra. Materiāls ir granulēts ar 5—40 mm frakcijām, tilpuma svars parasti 500—1000 kg/m³. Nesadegušo akmeņogļu īpatsvars parasti nepārsniedz 3%. 1960. gados Latvijas PSR to ražoja Daugavpils būvmateriālu rūpnīca, kopējā ražošana bija ap 14 000 m³ gadā. Agloporītu izmanto kā pildvielu vieglbetona paneļiem (tos sauc arī par agloporītbetonu), kā arī siltumizolācijai, tai skaitā ceļu būvē.LVceļi Vieglajam betonam ar agloporīta pildījumu tilpummasa ir 1000-1600 kg/m³, robežstiprība spiedē 10—20 MPa un siltumvadītspēja 0,25—0,48 W/(m*°C). Līdzīgi betonam ar pumeku un keramzītu, agloporītbetonu lieto ēku ārējās konstrukcijās.

 Atsauces 

 Ārējās saites 

Kategorija:Celtniecības materiāli